OBCHODNÉ PODMIENKY

1. VŠEOBECNÉ USTANOVENIA
Tieto všeobecné obchodné podmienky upravujú práva a povinnosti spoločnosti KARLI s.r.o., so sídlom Juraja Fándlyho 3545/7, Trnava 917 01. IČO:52 775 933, DIČ:2121138338, IČ DPH:SK2121138338, zapísanú v Obchodnom registri Okresného súdu Trnava,  oddiel:Sro , Vložka číslo:45738/T  (ďalej aj ako “predávajúci”) a kupujúceho.
Predávajúci prevádzkuje internetový obchod www.botkydorobotky.sk a kamennú predajňu „Botky do robotky“ na adrese Šrobárova 2, 917 01 Trnava.
Kupujúcim je spotrebiteľ (fyzická osoba, ktorá nekoná v rámci svojej podnikateľskej činnosti) alebo podnikateľ. Používaním e-shopu a odoslaním objednávky kupujúci vyjadruje súhlas s týmito VOP.
Orgán dozoru: Inšpektorát SOI pre Trnavský kraj, Pekárska 23, 917 01 Trnava.

2. OBJEDNÁVKA
2.1. Kupujúci objednáva tovar prostredníctvom e-shopu. Odoslanie objednávky s povinnosťou platby sa považuje za záväzný návrh kupujúceho na uzatvorenie kúpnej zmluvy na diaľku v zmysle Zákona č. 108/2024 Z. z. o ochrane spotrebiteľa.
2.2. Pri objednávke je kupujúci povinný uviesť pravdivé kontaktné a fakturačné údaje (meno, adresu, telefón, e-mail; podnikatelia aj IČO, DIČ, IČ DPH). Spracovanie týchto údajov prebieha výhradne za účelom plnenia kúpnej zmluvy v zmysle európskeho nariadenia GDPR a Zákona č. 18/2018 Z. z. o ochrane osobných údajov.
2.3. Kúpna zmluva vzniká momentom, kedy predávajúci doručí kupujúcemu záväzné potvrdenie objednávky (akceptáciu) na jeho e-mailovú adresu. Automatické oznámenie o prijatí objednávky do systému ešte nie je potvrdením zmluvy. Vlastnícke právo k tovaru prechádza na kupujúceho až úplným zaplatením kúpnej ceny a prevzatím tovaru.
2.4. Kupujúci má právo stornovať objednávku bez akýchkoľvek poplatkov kedykoľvek pred doručením záväzného potvrdenia objednávky zo strany predávajúceho.
2.5. V prípade, ak predávajúci z objektívnych dôvodov (vypredanie zásob, ukončenie výroby) nevie dodaný tovar zabezpečiť, má právo objednávku pred jej potvrdením zrušiť. Ak už bola suma uhradená, predávajúci ju vráti kupujúcemu späť na účet najneskôr do 14 dní.

3. DODACIE PODMIENKY
3.1. Predávajúci expeduje tovar, ktorý je na sklade, spravidla do 24 hodín, najneskôr však do 3 až 7 pracovných dní od uzatvorenia zmluvy (resp. od pripísania platby na účet pri platbe vopred).
3.2. Vo výnimočných prípadoch, ak tovar nie je skladom u predajcu ani u dodávateľa, môže byť dodacia lehota dlhšia. O tejto skutočnosti bude kupujúci bezodkladne informovaný. Ak spotrebiteľ s predĺžením lehoty nesúhlasí, má právo od zmluvy odstúpiť a peniaze mu budú vrátené.

4. CENA, PLATOBNÉ PODMIENKY A PREPRAVNÉ
4.1. Všetky ceny na e-shope sú konečné vrátane DPH. Pre kupujúceho je záväzná tá cena, ktorá bola uvedená na stránke v momente odoslania objednávky. Dodatočná zmena ceny predávajúcim po odoslaní objednávky nie je možná.
4.2. Kupujúci uhrádza platbu za tovar v hotovosti, prevodom na účet predávajúceho, elektronickou platbou.
4.3. Pri odovzdávaní tovaru platí kupujúci cenu za tovar + dopravné a prípadne cenu dobierky.
4.4. Spôsob dopravy si volí kupujúci sám pri vytváraní objednávky v internetovom obchode predávajúceho alebo pri inom spôsobe komunikácie.
4.5. Výška nákladov na dopravu bude vždy oznámená kupujúcemu pri overovaní objednávky. Ak hmotnosť alebo rozmer jednej objednávky presiahne štandardne nacenené služby prepravných spoločností, predávajúci má právo o tom upovedomiť kupujúceho, aby sa dohodli na riešení. Kupujúci môže buď znížiť svoju objednávku tak, aby bol dodržaný rozmer balíkov, alebo si za objemnejší balík priplatiť podľa platných cenníkov prepravných spoločností.
4.6. Ak po potvrdení objednávky kupujúcim nedôjde k úhrade za objednávku do 3 kalendárnych dní, predávajúci má právo túto objednávku zrušiť.
4.7. Tovar je odoslaný kupujúcemu až po pripísaní peňažných prostriedkov na účet predávajúceho.

5. PREBRANIE TOVARU
5.1. Kupujúci sa zaväzuje prevziať tovar v dohodnutom termíne na adrese uvedenej na objednávke.
5.2. Pri preberaní tovaru je kupujúci povinný skontrolovať fyzickú neporušenosť a kompletnosť zásielky. Pokiaľ je zásielka viditeľne poškodená a zničená, kupujúci je povinný bez prevzatia zásielky ihneď kontaktovať predávajúceho a so zasielateľskou spoločnosťou spísať Zápis o škode na zásielke.
5.3. Kupujúci nadobúda vlastnícke práva k tovaru až uhradením plnej ceny a ďalších peňažných čiastok dohodnutých v kúpnej zmluve na diaľku na účet predávajúceho. Do doby prechodu vlastníckych práv z predávajúceho na kupujúceho, ktorý má tovar v držbe, má kupujúci všetky povinnosti uschovávateľa veci a je povinný tovar na vlastné náklady bezpečne uschovať a označiť ich tak, aby boli za každých okolností identifikovateľné ako tovar predávajúceho.
5.4. Predávajúci je oprávnený požadovať splnenie záväzkov, najmä uhradenie ceny za tovar a to bez ohľadu na to, že vlastníctvo k tovaru ešte neprešlo na kupujúceho.
5.5. Nebezpečenstvo škody na tovare prechádza na kupujúceho momentom prevzatia kupujúcim alebo jeho splnomocnencom.
5.6. Ak si kupujúci vyberie ako spôsob dopravy vyzdvihnutie tovaru v kamennej predajni, musí tak učiniť do 3 prevádzkových dní predajne. Ak si kupujúci tovar nevyzdvihne do 3 pracovných dní, jeho objednávka bude automaticky zrušená a tovar bude poskytnutý ďalej na predaj.

6. ODSTÚPENIE OD ZMLUVY
6.1. Kupujúci (spotrebiteľ) má právo bez uvedenia dôvodu odstúpiť od kúpnej zmluvy do 14 kalendárnych dní odo dňa prevzatia tovaru. Lehota na odstúpenie od zmluvy sa považuje za zachovanú, ak oznámenie o odstúpení od zmluvy bolo odoslané predávajúcemu najneskôr v posledný deň lehoty.
6.2. Kupujúci môže uplatniť svoje právo na odstúpenie od zmluvy elektronicky, v listinnej podobe alebo v podobe zápisu na inom trvanlivom nosiči (napr. e-mailom). Na odstúpenie od zmluvy môže kupujúci jednoducho využiť tento odkaz: online vrátenie  priamo na našej stránke, alebo si stiahnuť a vypísať textovú verziu formulára tu: formulár na vrátenie a reklamáciu.  Formulár sa posiela spolu s tovarom. Po odoslaní elektronického formulára predávajúci bezodkladne poskytne kupujúcemu potvrdenie o jeho prijatí na e-mailovú adresu.
6.3. Kupujúci je povinný najneskôr do 14 dní odo dňa odstúpenia od zmluvy zaslať tovar späť na adresu predávajúceho alebo ho odovzdať predávajúcemu. Priame náklady na vrátenie tovaru znáša v plnej výške kupujúci. Tovar sa nevracia na dobierku. Takto zaslaný tovar sa neprijíma a vracia späť.
6.4. Kupujúci zodpovedá za zníženie hodnoty tovaru, ktoré vzniklo v dôsledku takéhoto zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru (napr. ak je obuv viditeľne nosená v exteriéri, znečistená alebo mechanicky poškodená).
6.5. Predávajúci vráti kupujúcemu všetky prijaté platby (vrátane nákladov na doručenie tovaru k zákazníkovi vo výške najlacnejšieho bežného spôsobu doručenia, ktorý ponúka) najneskôr do 14 dní odo dňa doručenia oznámenia o odstúpení od zmluvy. Ak sa vracia iba časť objednaného tovaru, náklady na doručenie (poštovné) sa nevracajú.
6.6. Predávajúci nie je povinný vrátiť kupujúcemu platby podľa bodu 6.5 pred tým, ako mu je tovar doručený, alebo kým kupujúci nepreukáže zaslanie tovaru späť predávajúcemu, podľa toho, čo nastane skôr. Platba bude vrátená rovnakým spôsobom, aký použil kupujúci pri platbe, ak kupujúci výslovne nesúhlasil s iným spôsobom úhrady (napr. prevodom na bankový účet IBAN), a to bez účtovania akýchkoľvek ďalších poplatkov.









7. ZÁVEREČNÉ USTANOVENIA
7.1. Tieto všeobecné obchodné podmienky sú platné a záväzné v znení zverejnenom na internetovej stránke predávajúceho v deň odoslania elektronickej objednávky kupujúcim.
7.2. Kupujúci prehlasuje, že pred vyplnením alebo oznámením objednávky sa oboznámil s týmito všeobecnými obchodnými podmienkami a že s nimi súhlasí.
7.3. Právne vzťahy neupravené týmito VOP sa riadia príslušnými ustanoveniami Občianskeho zákonníka, Zákona č. 108/2024 Z. z. o ochrane spotrebiteľa a ostatnými platnými právnymi predpismi Slovenskej republiky.
7.4. Tieto všeobecné obchodné podmienky boli formulované a ustanovené v dobrej viere, za účelom splnenia zákonných podmienok a úprav korektných obchodných vzťahov medzi predávajúcim a kupujúcim. V prípade, ak sa preukážu kompetentným orgánom Slovenskej republiky niektoré ustanovenia týchto podmienok ako neplatné alebo nevynútiteľné, a to celkom alebo čiastočne, platnosť a vynútiteľnosť ostatných ustanovení a zvyšné časti príslušného ustanovenia tým zostávajú nedotknuté.
7.5. Právne vzťahy a podmienky tu výslovne neupravené, ako aj prípadné spory vzniknuté z neplnenia týchto podmienok, sa riadia príslušnými ustanoveniami Občianskeho zákonníka (č. 40/1964 Zb.) a Zákona č. 108/2024 Z. z. o ochrane spotrebiteľa v znení neskorších predpisov.
7.6. Predávajúci a kupujúci sa dohodli, že plne uznávajú komunikáciu na diaľku – telefonickú, elektronickú formu komunikácie, najmä prostredníctvom elektronickej pošty (e-mail) a internetovej siete, ako platnú a záväznú pre obe zmluvné strany.
7.7. Všetky osobné údaje poskytnuté kupujúcim v rámci objednávky tovaru či registrácie prostredníctvom internetového obchodu www.botkydorobotky.sk sú zhromažďované, spracovávané a uchovávané v prísnom súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov (GDPR) a zákonom č. 18/2018 Z. z. o ochrane osobných údajov.
7.8. Predávajúci neposkytuje, nezverejňuje a nesprístupňuje osobné údaje kupujúcich žiadnej ďalšej osobe, s výnimkou: spoločností zabezpečujúcich prepravu tovaru, ktorým sú osobné údaje kupujúcich odovzdávané v minimálnom rozsahu potrebnom na účely doručenia tovaru.
7.9. Súhlas so spracovaním osobných údajov a zasielaním obchodných informácií je udelený na dobu neurčitú a je možné ho kedykoľvek zdarma odvolať výslovným a určitým prejavom v písomnej forme adresovanej predávajúcemu, a to poštou, telefonicky alebo elektronicky na e-mail objednavky@botkydorobotky.sk. Odvolaním súhlasu so spracovaním osobných údajov dôjde zároveň k zrušeniu registrácie.
7.10. Kupujúci (spotrebiteľ) má právo obrátiť sa na predávajúceho so žiadosťou o nápravu, ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci na túto žiadosť odpovie zamietavo alebo na ňu neodpovie do 30 dní, spotrebiteľ má právo podať návrh na začatie alternatívneho riešenia sporu subjektu ARS napr. Slovenská obchodná inšpekcia alebo iné oprávnené subjekty zapísané v zozname Ministerstva hospodárstva SR) podľa zákona č. 391/2015 Z.




























Reklamačný poriadok
KARLI s.r.o.
Juraja Fándlyho 3545/7
91701 Trnava
IČO: 52775933
IČ DPH: SK2121138338
PREAMBULA
Reklamačný poriadok účelne upresňuje postup zákazníka a spoločnosti KARLI s.r.o.  v prípade, že napriek všetkému úsiliu spoločnosti KARLI s.r.o.  o zachovanie vysokej kvality ponúkaného tovaru, vznikne na strane zákazníka oprávnený dôvod k uplatneniu práv zo zodpovednosti za chyby predávaného tovaru.
ČLÁNOK I
PREVENCIA
· Odst.1: Pri výbere tovaru je potrebné, aby zvolený druh a veľkosť výrobku presne zodpovedal potrebám zákazníka. Zákazník pred zakúpením výrobku vezme do úvahy účel použitia, prevedenie, materiálové zloženie a spôsob ošetrovania tovaru. Len tovar dobre zvolený z hľadiska funkčného, sortimentného a veľkostného je predpokladom naplnenia úžitkovej hodnoty a účelu použitia tovaru.
· Odst.2: Počas celej doby používania zakúpeného tovaru je nutné, aby zákazník venoval dostatočnú pozornosť základným pravidlám používania tohto tovaru. Obzvlášť je potrebné zvážiť všetky faktory nepriaznivo ovplyvňujúce  plnú funkčnosť a životnosť výrobku, ako napr.: nadmernú intenzitu používania výrobku, používanie výrobku k nevhodnému účelu.
· Odst.3: Ďalšou nutnou podmienkou pre zachovanie dobrého stavu tovaru a jeho funkčnosti je jeho pravidelná údržba. Je potrebné si uvedomiť, že nesprávna alebo nedostatočná údržba tovaru podstatne skracuje jeho plnú funkčnosť a životnosť. Spoločnosť KARLI s.r.o. poskytuje svojim zákazníkom prostredníctvom Záručného listu a ďalších informačných materiálov dostatočné množstvo informácii potrebných k správnej starostlivosti o všetky druhy predávaného tovaru.
· Odst.4: Záručnú dobu nemožno zamieňať so životnosťou tovaru, t.j. dobou, počas ktorej pri správnom používaní a správnom ošetrovaní vrátane údržby, môže tovar vzhľadom k svojim vlastnostiam, danému účelu a rozdielnosti v intenzite jeho používania vydržať.  Záruka sa nevzťahuje na bežné opotrebovanie obuvi spôsobené jej štandardným nosením (napr. prirodzené schodenie podrážky), mechanické poškodenie spôsobené nesprávnym používaním (napr. okopané špičky z odrážadiel, prebrzdené či predraté podrážky, potrhanie zvršku, poškodenie zapínania silou), vady vzniknuté zanedbaním údržby (napr. pranie koženej obuvi v práčke, sušenie priamo na radiátore, absencia impregnácie), používanie obuvi na nevhodný účel (napr. nosenie vychádzkovej či interiérovej obuvi na športové aktivity alebo v silne premočenom teréne).
ČLÁNOK II
ZÁKLADNÉ PODMIENKY REKLAMÁCIE (VYTKNUTIA VADY)
· Odst.1: Spoločnosť KARLI  s.r.o. zodpovedá zákazníkovi za to, že predávaný tovar je bez vád, že sa zhoduje s označením a propagáciou tovaru, popisujúcim jeho vlastnosti, účel a akosť.
· Odst.2: Ak sa vyskytne na zakúpenom tovare v záručnej dobe vada, má zákazník právo túto vadu reklamovať.
· Odst.3: Vadou sa rozumie zmena (vlastnosti) tovaru, ktorej príčina je použitie nevhodného, alebo nekvalitného materiálu, nedodržanie technológie, alebo nevhodná technológia, poprípade nevhodné konštrukčné riešenie.
· Odst.4: Za vadu nemožno považovať zmenu (vlastnosti) tovaru, ktorá vznikla v priebehu záručnej doby v dôsledku jeho opotrebovania, nesprávneho používania, nedostatočného alebo nevhodného ošetrovania, v dôsledku prirodzených zmien materiálov, z ktorých je tovar vyrobený, v dôsledku akéhokoľvek poškodenia užívateľom či treťou osobou, alebo iného nesprávneho zásahu.
· Odst.5: Predávajúci je povinný pri uplatnení reklamácie (vytknutí vady) bezodkladne poskytnúť kupujúcemu písomné potvrdenie. V tomto potvrdení predávajúci určí primeranú lehotu na odstránenie vady, ktorá nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý predávajúci nemôže ovplyvniť. Dôkazné bremeno o existencii objektívneho dôvodu znáša predávajúci.
· Odst.6: Reklamácia sa považuje za riadne uplatnenú, ak je reklamovaný tovar kompletný a reklamácii nebránia obecné zásady hygieny. Zákazník je povinný predložiť reklamovaný tovar vyčistený a hygienicky nezávadný. Spoločnosť KARLI s.r.o. je oprávnená odmietnuť prevziať k reklamačnému konaniu tovar, ktorý nebude splňovať vyššie uvedené zásady obecnej hygieny a vyzvať ho k náprave.
· Odst.7: Reklamácia vrátane odstránenia vady bude vybavená bez zbytočného odkladu, najneskôr do 30 dní odo dňa uplatnenia.
· Odst. 8 : Reklamácia sa považuje za vybavenú, ak sa skončí reklamačné konanie odovzdaním opraveného reklamovaného tovaru, jeho výmenou alebo vrátením kúpnej ceny tovaru, písomnou výzvou na prevzatie plnenia alebo jej odôvodnené zamietnutie. O výsledku reklamačného konania je spotrebiteľ informovaný v zákonnej lehote.
ČLÁNOK III
MIESTO A SPÔSOB UPLATNENIA REKLAMÁCIE (VYTKNUTIA VADY)
· Odst.1: Zákazník môže uplatniť reklamáciu zaslaním tovaru alebo osobne na adrese kamennej predajne: Botky do robotky na adrese Šrobárova 2, 917 01 Trnava. Tovar sa neposiela na dobierku – takéto zásielky predávajúci nepreberá. Reklamáciu môže kupujúci nahlásiť online kliknutím na odkaz: online vrátenie na našej stránke alebo vypísať formulár, ktorý pošle spolu s tovarom v balíku. Odkaz na formulár nájdete tu: formulár na vrátenie a reklamáciu.  K tovaru je potrebné priložiť kópiu dokladu o kúpe (faktúru) a popis vady.
· Odst.2: Predávajúci potvrdí prijatie reklamácie kupujúcemu formou emailu (prípadne telefonicky) a informuje o spôsobe riešenia reklamácie ako aj o prevedení prípadnej opravy. Za deň uplatnenia reklamácie sa považuje deň jej doručenia predávajúcemu na predajňu.





ČLÁNOK IV
ZODPOVEDNOSŤ ZA VADY A PRÁVA  Z VYTKNUTIA VADY
· Predávajúci zodpovedá za akúkoľvek vadu, ktorú má predaná vec v čase jej dodania a ktorá sa prejaví do dvoch rokov od dodania veci. Ak sa vada prejaví do uplynutia doby predpokladá sa, že ide o vadu, ktorú mala vec už v čase dodania. To neplatí, ak sa preukáže opak alebo ak je tento predpoklad nezlučiteľný s povahou veci alebo vady.
· Ak predávajúci zodpovedá za vadu predanej veci, kupujúci má voči nemu právo na odstránenie vady opravou alebo výmenou , právo na primeranú zľavu z kúpnej ceny alebo právo od kúpnej zmluvy odstúpiť. Ak predávajúci odmietne zodpovednosť za vady, dôvody odmietnutia písomne oznámi kupujúcemu. Ak kupujúci znaleckým posudkom alebo odborným stanoviskom vydaným akreditovanou osobou preukáže zodpovednosť predávajúceho za vadu, môže vytknúť vadu opakovane a predávajúci nemôže odmietnuť zodpovednosť za vadu. Kupujúci má právo zvoliť si odstránenie vady výmenou veci alebo opravou veci. Kupujúci si nemôže zvoliť spôsob odstránenia vady, ktorý nie je možný alebo ktorý by v porovnaní s druhým spôsobom odstránenia vady spôsobil predávajúcemu neprimerané náklady s ohľadom na všetky okolnosti, najmä na hodnotu, ktorú by mala vec bez vady, na závažnosť vady a na skutočnosť, či by druhý spôsob odstránenia vady spôsobil kupujúcemu značné ťažkosti. Predávajúci môže odmietnuť odstránenie vady, ak oprava ani výmena nie sú možné alebo ak by si vyžadovali neprimerané náklady. Predávajúci opraví alebo vymení vec v primeranej lehote po tom, čo kupujúci vytkol vadu, bezplatne, na vlastné náklady a bez spôsobenia závažných ťažkostí kupujúcemu s ohľadom na povahu veci a účel, na ktorý kupujúci vec požadoval. Lehota nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý predávajúci nemôže ovplyvniť; dôkazné bremeno o existencii objektívneho dôvodu znáša predávajúci.
· Predávajúci dodá opravenú vec alebo náhradnú vec kupujúcemu na vlastné náklady rovnakým alebo obdobným spôsobom, akým mu kupujúci dodal vadnú vec, ak sa strany nedohodnú inak. Ak kupujúci neprevezme vec v lehote šiestich mesiacov odo dňa, kedy ju mal prevziať, môže predávajúci vec predať. Ak ide o vec väčšej hodnoty, predávajúci kupujúceho o zamýšľanom predaji vopred upovedomí a poskytne mu primeranú dodatočnú lehotu na prevzatie veci. Predávajúci bezodkladne po predaji vyplatí kupujúcemu výťažok z predaja veci po odpočítaní nákladov, ktoré účelne vynaložil na jej úschovu a predaj, ak kupujúci uplatní právo na podiel z výťažku v primeranej lehote uvedenej predávajúcim v oznámení o zamýšľanom predaji veci. Predávajúci môže vec na vlastné náklady zničiť, ak sa ju nepodarilo predať alebo ak predpokladaný výťažok z predaja nebude postačovať ani na úhradu nákladov, ktoré predávajúci účelne vynaložil na úschovu veci, a nákladov, ktoré by predávajúci musel nevyhnutne vynaložiť na jej predaj. Kupujúci má právo na primeranú zľavu z kúpnej ceny alebo môže odstúpiť od kúpnej zmluvy ak predávajúci vec neopravil ani nevymenil v lehote 30 dní, ak vec má rovnakú vadu napriek oprave alebo výmene veci. Kupujúci nemôže odstúpiť od kúpnej zmluvy, ak sa kupujúci spolupodieľal na vzniku vady alebo ak je vada zanedbateľná. Dôkazné bremeno, že sa kupujúci spolupodieľal na vzniku vady a že vada je zanedbateľná, nesie predávajúci.

ALTERNATÍVNE RIEŠENIE SPOROV

Kupujúci má právo obrátiť sa na predávajúceho so žiadosťou o nápravu, ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva.Ak predávajúci na žiadosť kupujúceho odpovie zamietavo alebo na ňu do 30 dní odo dňa jej odoslania neodpovie vôbec, kupujúci má právo podať návrh na začatie alternatívneho riešenia sporu (ďalej len „ARS“).
Formou ARS môžu byť riešené iba spory vyplývajúce zo zmluvy medzi predávajúcim a kupujúcim (spotrebiteľom) a spory s touto zmluvou súvisiace, s výnimkou sporov podľa ust. § 1 ods. 4 zákona č. 391/2015 Z.z. a sporov, ktorých hodnota neprevyšuje 20 EUR. Návrh na začatie ARS sa podáva k subjektu ARS podľa ust. § 3 citovaného zákona, a to za pomoci k tomu určenej platformy alebo formulára, ktorého vzor tvorí prílohu č. 1 citovaného zákona.
Subjekt ARS môže od kupujúceho požadovať úhradu poplatku za začatie ARS, maximálne však do výšky 5 EUR s DPH. Ak sú na ARS príslušné viaceré subjekty, právo voľby, ktorému z nich podá návrh, má kupujúci. Okrem ARS má spotrebiteľ právo obrátiť sa na vecne a miestne príslušný všeobecný alebo rozhodcovský súd. Platforma ARS je dostupná na internetových stránkach: ec.europa.eu/consumers/odr/index_en.htm#sthash.t4FXTlGF.dpuf

